# 2018-03-26 Lietuvoje sumažėjo galvijų, arklių ir ožkų bandų skaičius, tačiau avių – padidėjo

2018 m. vasario 1 d. Lietuvoje deklaruotų galvijų bandų skaičius sudarė 49,337 tūkst. vnt. – tai 10,69 proc. mažiau, palyginti su 2017 m. tuo pačiu laikotarpiu. Galvijų skaičius taip pat mažėjo – 2,68 proc. ir sudarė 669,593 tūkst. vnt. Daugiausia galvijų bandų buvo deklaruota Šilalės (2,525 tūkst. vnt.), Alytaus – (2,253 tūkst. vnt.) ir Kelmės (2,235 tūkst. vnt.) rajonų savivaldybėse.  
Avių bandų skaičius šalyje sudarė 10,611 tūkst. vnt. – 1,37 proc. daugiau nei 2017 m. analogišku laikotarpiu. Avių skaičius taip pat padidėjo – 2,59 proc., iki 168,417 tūkst. vnt. Daugiausia avių bandų deklaruota Alytaus (882 vnt.), Vilniaus (485 vnt.) ir Lazdijų (441 vnt.) rajonų savivaldybėse.  
Analizuojamu laikotarpiu arklių bandų skaičius sumažėjo 9,10 proc., iki 7,304 tūkst. vnt., o arklių skaičius – 4,90 proc., iki 15,576 tūkst. vnt.  
Ožkų bandų skaičius analizuojamu laikotarpiu taip pat mažėjo – 1,04 proc. (iki 4,198 tūkst. vnt.), tačiau ožkų skaičius padidėjo 4,79 proc. (iki 14,357 tūkst. vnt.).

Šaltinis: ŽŪIKVC (Ūkinių gyvūnų registras)  
Parengė J. Žukauskaitė, tel. (8 37) 39 78 06